Aivoperfuusion gammakuvaus

|  |  |
| --- | --- |
| Kuvaus: | Ohje aivoverenkierron gammakuvaukseen tulevalle potilaalle |

Tutkimuksen tarkoitus Tutkimuksessa kuvataan aivojen verenkiertoa.

Esivalmistelut Ei tarvita.

Tutkimuksen kulkuTutkimusaine annetaan kyynärvarren laskimoon. Kuvaus tehdään 30–60 minuuttia tutkimusaineen annon jälkeen. Kuvaus kestää noin 1/2 tuntia. Tutkimukseen on syytä varata aikaa kaikkiaan noin 2 tuntia.

Tutkimuksen jälkeen Juo runsaasti ja käy usein WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka

vuoksi läheistä kontaktia pieniin lapsiin sekä raskaana oleviin tulisi välttää

tutkimuspäivänä. Tutkimuksessa käytetty radiolääke poistuu elimistöstä tänä aikana.

Tulliasemilla on käytössä radioaktiivisuusmittarit. Jos aiotte matkustaa ulkomaille tutkimuksen jälkeen, pyytäkää hoitohenkilökunnalta todistus tehdystä tutkimuksesta.

Imettävien äitien on pidettävä 24 tunnin imetystauko tutkimuksen jälkeen.

Tauon aikana lypsetty maito tulee hävittää.

Tutkimuspaikka Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

Lisätiedot Mikäli teillä on kysyttävää tai teille tulee äkillinen este, ottakaa yhteys kliinisen fysiologian ja isotooppilääketieteen ja neurofysiologian yksikköön puh. 017 173270.